Author: Owner
Last saved by: Goran Stojic

PREDSTAVNICI  NORVEŠKOG GRADA SALTDAL ŽELE SARADNJU SA KANCELARIJOM ZA MLADE GRADA NIŠA

             Mladi povezuju Niš sa Saltdalom

*Muzika, kultura, omladinski rad, sve su to oblasti u kojima se može ostvariti saradnja mladih iz našeg grada i Niša, istakao je Rune Berge, gradonačelnik opštine Saltdala  u Norveškoj
*Drago mi je da su i oni kao i mi prepoznali šta je mladima potrebno, šta ih preokupira i kako i sami mogu da utiču na svoju budućnost, istako je Stevan Živković

              Postoje mnogobrojne mogućnosti za saradnju sa Kancelarijom za mlade grada Niša, jer mlede u našem i vašem gradu povezuju mnoga zajednička interesovanja kao što su, između ostalog, kultura pa i sport, istako je Rune Berg, gradonačelnik opštine Saltdala, grada u Norveškoj koji se juče  sastao sa Stevanom Živkovićem, šefom Kancelarije za mlade grada Niša kako bi se dogovorili o budućoj saradnji na polju omladinske politike. Imače, delagacija iz norveškog grada Saltdala je u službenoj poseti Nišu.
            „Muzika, kultura, omladinski rad, sve su to oblasti u kojima se može ostvariti saradnja mladih iz našeg grada i Niša“, istako je Rune Berge. „U Saltdalu ima puno udruženja mladih koja se beve najrazličitijim aktivnostima. Postoji niz mogućnosti za saradnju , ali su u prvom planu kulturna i sportska saradnja. Puno razmišljamo da saradnju proširimo i na obrazovanje i škole“.
             Tokom susreta sa norveškom delegacijom, Stevan Živković, šef Kancelarije za mlade grada Niša je pre dogovora o budućoj saradnji upoznao goste sa dosadašnjim radom Kancelarije, ali i budućim planovima. 
            „Drago mi je da su i oni, kao i mi, prepoznali šta je mladima potrebno, šta ih preokupira i kako i sami mogu da utiču na svoju budućnost“, istako je Stevan Živković. „Da bi smo pomogli mladima da ispune svoje ciljeve, svake godine raspisujemo  konkurs za finansiranje i sufinansiranje projekata za mlade koji je ove godine iznosio četiri miliona dinara. Od ovog iznosa milion dinara je izdvojeno za  formiranje Resurs centra  koji će imati zadatak da okupi neformalne grupe mladih i pomogne realizaciju njihovih ideja“.
            Novina od ove godine je, dodao je Stevan Živković,  i raspisavanje konkursa za finansiranje manifestacija za mlade. Kancelarija je podržala i 50 projekata.
            „Ove godine podržano je šest manifestacija i to Naissus fest,  Dođi na Amfi, PozitivNI, Smotra izviđača, Zaštitnici Tvrđave i Rock in Niš“, dodao je Živković. 
             Manifestacije koje organizuje Kancelarija za mlade privlače veliki broj mladih.
             „Jedan od najvećih projekata, Naissus fest, je za dva dana okupio 15.000 mladih,  manifestaciju PozitivNI posetilo je 4.000 mladih, a na radionicama koje organizujemo učestvuje po stotinak mladih, ali je takvih radionica bilo 40“, naglašava Živković.
            Kancelarija za mlade grada Niša je jedna od 150 Kancelarija u Srbiji. Pruža logičku i finansijsku podršku  omladinskim akcijama i projektima i akcijama i kao takva pouzdan je partner mladima u rešavanju problema i uvažavanju njihovih potreba.
             „Posebno smo fokusirani na podsticanje zapošljavanja mladih i jačanje njihovog kapaciteta da nađu zaposlenje, a posebno im pružamo mogućnost da steknu praksu na čemu poslodavci posebno insistiraju“, kaže Živković.
            On je dodao, da je jedan od ciljeva da Kancelarija za mlade postane javna ustanova kako bi aplicirala prema fondovima nezavisno od grada.
                                      V.Petrović
LEG:CILJEVI MLADIH SLIČNI,MNOGOBROJNE MOGUĆNOSTI ZA SARADNJU:norveška delegacija posetila Kancelariju za mlade

(Projekat „Nišlije se uključuju u odlučivanje“ sufinansiran iz budžeta grada Niša)